Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015) а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Т. Т. од Кавадарци, поднесена против СУГС Гимназија Панче Арсовски - Скопје, по предметот Барање за пристап до информации од јавен карактер, на 10.06.2024 година го донесе следното

**Р Е Ш Е Н И Е**

1. Жалбата изјавена од Т. Т. од Кавадарци, поднесена против СУГС Гимназија Панче Арсовски - Скопје, заведена во Агенцијата под бр.08-165 на 30.05.2024 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истотода ја извести Агенцијата.

**О Б Р А З Л О Ж Е Н И Е**

 Т. Т. од Кавадарци, како што е наведено во Жалбата, на 07.05.2024 година преку електронска пошта поднел Барање за пристап до информации од јавен карактер до СУГС Гимназија Панче Арсовски - Скопје, со кое побарал да му се достави по е-маил електронски запис од следната информација:

„Сертификат за познавање на Агнлиски јазик (пропишан во член 109 став 3 од Закон за основно образование) на директорот во СУГС Гимназија Панче Арсовски - Скопје. Доколку во бараниот документ има лични податоци како матичен број или домашна адреса, ве замолувам истите да ги потцртате*.*“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-165 на 30.05.2024година.

Агенцијата со електронски допис бр. 08-165 од 30.05.2024 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**

.